C 329/4

DECIZIA DE PUNERE ÎN APLICARE A COMISIEI

din 29 septembrie 2017

privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol

[Monor, Monori (DOP)]

(2017/C 329/06)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),

întrucât:

DECIDE:

Articol unic

Documentul unic întocmit în conformitate cu articolul 94 alineatul (1) litera (d) din Regulamentul (UE) nr. 1308/2013 și trimiterea la publicarea caietului de sarcini al denumirii „Monor, Monori” (DOP) sunt incluse în anexa la prezenta decizie.

În conformitate cu articolul 98 din Regulamentul (UE) nr. 1308/2013, publicarea prezentei decizii conferă dreptul de manifestare a opoziției față de protecția denumirii menționate la primul paragraf al prezentului articol în termen de două luni de la data publicării în Jurnalul Oficial al Uniunii Europene.

(1) JO L 347, 20.12.2013, p. 671.

ANEXĂ

DOCUMENT UNIC

„MONOR, MONORI”

PDO-HU-N1638

Data cererii: 2.5.2013

1. Denumirea (denumirile) propusă (propuse) pentru înregistrare

Monor, Monori

2. Tip de indicație geografică

DOP – denumire de origine protejată

3. Categorii de produse vitivinicole

1. Vin

4. Descrierea vinului (vinurilor)

Soiuri pentru vinuri albe și vinuri de bază albe

De culoare verde-pal sau galben-verzui, proaspete și vioaie, vinurile cu denumire de soi au o aromă și un gust fructat și floral, caracteristic soiului utilizat; persistența este lungă; sec, demisec, demidulce sau dulce, în funcție de conținutul de zahăr.

Caracteristici analitice generale

Tăria alcoolică totală maximă (în % din volum) Tăria alcoolică totală minimă (în % din volum) 11,00 Aciditatea totală minimă 4,5 în grame pe litru, exprimată în acid tartric Aciditate volatilă maximă (mEq/l) 1,08 Conținutul maxim total de bioxid de sulf (mg/l)

Soiuri pentru vinuri rozé și vinuri de bază rozé

Vinuri vioaie, proaspete, de culoare roz pal sau roz-somon, obținute din struguri negri, cu parfumuri și arome fructate (zmeură, piersici, vișine, coacăze, fragi, etc.) și, eventual, cu arome florale; vinuri exuberante, cu aciditate ușoară și plăcută; sec, demisec, demidulce sau dulce, în funcție de conținutul de zahăr.

Caracteristici analitice generale

Tăria alcoolică totală maximă (în % din volum) Tăria alcoolică totală minimă (în % din volum) 11,00 Aciditatea totală minimă 4,5 în grame pe litru, exprimată în acid tartric Aciditate volatilă maximă (mEq/l) 1,08 Conținutul maxim total de bioxid de sulf (mg/l)

Soiuri pentru vinuri roșii și vinuri de bază roșii

De culoare rubinie, vinurile cu denumire de soi au parfumuri și arome caracteristice soiului utilizat, cu aciditate potrivită; vinurile de cupaj au un conținut de tanin care reflectă soiurile utilizate, un gust catifelat și sunt corpolente; aceste vinuri au arome de fructe (vișine, zmeură, nuci, coacăze negre etc.), condimente (scorțișoară, vanilie), ciocolată și tutun; sec, demisec, demidulce sau dulce, în funcție de conținutul de zahăr.

Caracteristici analitice generale

Tăria alcoolică totală maximă (în % din volum) Tăria alcoolică totală minimă (în % din volum) 11,00 Aciditatea totală minimă 4,5 în grame pe litru, exprimată în acid tartric Aciditate volatilă maximă (mEq/l) 1,20 Conținutul maxim total de bioxid de sulf (mg/l)

5. Practici oenologice

a. Practici oenologice esențiale

Restricție relevantă privind producerea vinurilor

1. Practici oenologice obligatorii 1.1. Vinuri albe și rozé — recoltare manuală; — strugurii trebuie să fie prelucrați în ziua în care sunt recoltați; — presarea se poate realiza numai cu prese discontinue; — purificarea mustului; — fermentarea controlată a mustului la maximum 20 °C. 1.2. Vinuri roșii — recoltare manuală; — strugurii trebuie să fie prelucrați în ziua în care sunt recoltați; — vinificare în roșu; — presarea se poate realiza numai cu prese discontinue; — maturarea în butoaie de lemn timp de cel puțin trei luni; — maturarea în sticle timp de cel puțin trei luni.

Practica de cultivare

În cazul podgoriilor existente, plantate înainte de 31 decembrie 2011, produsele cu DOP Monor(i) pot fi produse din struguri originari din vie atât timp cât via rămâne operațională.

În cazul podgoriilor stabilite după 1 ianuarie 2012, produsele etichetate cu DOP Monor(i) pot fi produse doar din struguri care provin din viile plantate conform următoarelor metode de cultivare: formă de conducere în coroană, în umbrelă, Moser, în perdea simplă sau Sylvoz.

Pentru podgoriile stabilite după 1 ianuarie 2012, densitatea de plantare trebuie să fie de cel puțin 3 300 de vițe pe hectar. Atunci când se stabilește distanța dintre rânduri și dintre vițe, lângă rândurile regulate și vițele distanțate, este acceptabilă, de asemenea, plantarea de rânduri duble și/sau vițe duble. Distanța dintre rânduri trebuie să fie de cel puțin 1,00 m și de cel mult 3,60 m, în timp ce distanța dintre vițe trebuie să fie de cel puțin 0,60 m și cel mult 1,20 m. În cazul vițelor-de-vie jumelate, factorul determinant este distanța medie dintre vițe.

Atunci când se stabilește încărcarea vițelor, numărul de muguri vii lăsați pe fiecare viță nu poate depăși 12 pe m2.

Data la care se începe recoltarea se decide de către comunitatea vitivinicolă competentă în fiecare an și este stabilită pe baza unor recolte de încercare efectuate în fiecare săptămână începând cu data de 1 august a fiecărui an. Data recoltării este publicată sub forma unui anunț al comunităților vitivinicole competente.

Strugurii au un conținut minim de zahăr de 16,0 [MM °] (tărie alcoolică naturală la 17,5 °C de cel puțin 9,87 % din volum).

b. Producții maxime

Vin alb și rozé

70 hl/ha

Vin roșu

60 hl/ha

6. Aria delimitată

Secțiunile din Strázsa-hegy (Dealul Strázsa) în orașul Monor, Száraz-hegy (Dealul Száraz) în orașul Monor și satele Monorierdő și Bénye, precum și zonele de deal din Harc-völgy (Valea Harc) în satul Gomba care sunt clasificate în clasele I și II, în conformitate cu cadastrul viticol.

7. Soiurile principale de struguri de vin

** Zöld veltelini (PRINCIPAL)

** Cabernet sauv. (PRINCIPAL)

** Cabernet franc (PRINCIPAL)

** Blauburger (ALTELE)

** Ezerjó (PRINCIPAL)

** Kékoportó (ALTELE)

** Kékfrankos (PRINCIPAL)

** Karát (ALTELE)

* Kadarka (PRINCIPAL)

** Irsai Olivér (ALTELE)

** Hárslevelű (PRINCIPAL)

** Cserszegi fűszeres (PRINCIPAL)

** Chardonnay (PRINCIPAL)

** Ottonel muskotály (ALTELE)

** Olasz rizling (PRINCIPAL)

** Kövidinka (PRINCIPAL)

** Szürkebarát (ALTELE)

** Syrah (ALTELE)

** Sauvignon (ALTELE)

** Rajnai rizling (PRINCIPAL)

** Pinot noir (PRINCIPAL)

8. Descrierea legăturii (legăturilor)

Legătura cu aria geografică

1. Descrierea ariei delimitate

Factori naturali

Aria în care sunt cultivați strugurii pentru vinul Monori, care – în conformitate cu harta geomorfologică maghiară (Magyarország geomorfológiai térképe) – este situată în macroregiunea geomorfologică Gödöllő-Monori-dombság (zona deluroasă Gödöllő-Monor), într-un lanț de dealuri de pe marginea de sud-vest a dealurilor Cserhát, are o altitudine medie de 200 m deasupra nivelului mării. În zona Monor, o bandă de eroziune separă mezoregiunea Pesti hordalékkúp síkság (câmpia aluvionară Pesta), situată la sud-vest de lanțul de dealuri, începând cu mezoregiunea geomorfologică Pilis-Alpári homokhát (bancul de nisip Pilis-Alpár). În interiorul zonelor deluroase se găsesc culmi mai joase separate de văi erodate. Aria de producție este situată pe aceste culmi.

Solul este din Pleistocenul Superior și este alcătuit din loess tipic cu o adâncime de 10-30 m, loess nisipos înclinat, nisipuri de loess și nisipuri mișcătoare sau nisipuri eoliene fixe. Stratul superior al solului este alcătuit dintr-un sol forestier ruginiu-brun sau cernoziom forestier rezidual carbonos cu un conținut ridicat de dolomită și un conținut scăzut de minerale argiloase de ilită, precum și un conținut de fier și aluminiu relativ scăzut. În toate aceste zone apele subterane se află la o adâncime de peste 10 m.

Din punct de vedere climatic, zona este favorabilă cultivării viței-de-vie. Temperatura variază în funcție de sezon, însă nu au loc variații extreme ale temperaturii. Iarna riscul de îngheț este scăzut, iar înghețurile apar doar rareori la altitudini ridicate primăvara și toamna. Nu există variații semnificative între temperaturile zilnice minime și maxime în timpul perioadei de vegetație, iar numărul de zile caniculare pe timpul verii este scăzut. Temperatura medie anuală este de 11,6 °C. Precipitațiile sunt distribuite uniform pe întreaga perioadă de vegetație. Precipitațiile medii anuale sunt de 500 mm. Există 2 000 de ore însorite pe an.

Factori umani

Producția de struguri din Strázsahegy în Monor și din Harc-völgy (Valea Harc) în Gomba se bazează pe soiuri și tehnici tradiționale.

În special, producția de struguri în aria delimitată a început în secolul al XV-lea, când vița-de-vie a fost plantată în urma defrișării unor zone extinse de pădure. În mod tradițional, pivnițele erau săpate în loess, între plantațiile de viță-de-vie de pe Strázsahegy (Dealul Strázsa) în Monor. Unele dintre pivnițe au fost căptușite cu cărămidă, însă cea mai mare parte a acestora nu au nici în prezent pereți de cărămidă. Condițiile termice din pivnițe sunt adecvate pentru a asigura o temperatură ideală de 10-11 °C. În Monor există aproximativ 1 000 de pivnițe.

În plantațiile moderne de pe Szárazhegy (Dealul Száraz) în Monorierdő și Bénye există, pe lângă soiurile tradiționale, și soiuri internaționale.

Impactul factorilor umani asupra ariei de producție poate fi observat în următoarele domenii:

— selecția soiurilor în conformitate cu potențialul oferit de condițiile ecologice;

— dezvoltarea tehnicilor de cultură viticolă și vitivinicolă în conformitate cu caracteristicile ecologice specifice și, parțial, cu caracteristicile pieței;

— dezvoltarea de infrastructuri și de structuri de integrare în conformitate cu structura ecologică și condițiile de pe piață;

2. Descrierea vinurilor

O caracteristică generală a vinurilor este aspectul elegant, conținutul ridicat de alcool și compoziția acidă fină, persistența de lungă durată, parfumul floral și fructat, precum și aroma caracteristică soiului utilizat.

3. Prezentarea și demonstrarea legăturii de cauzalitate

Având în vedere localizarea ariei de producție Monor și particularitățile solului, mediul are un impact semnificativ asupra caracteristicilor vinurilor produse din strugurii care sunt cultivați în această arie, care nu pot fi reproduse în zonele învecinate din regiunea vitivinicolă Duna (Dunăre) sau în alte subregiuni vitivinicole. În special, acest lucru conferă vinurilor un buchet bogat de parfumuri și arome, o aciditate scăzută și un conținut ridicat de alcool. Vinurile au un conținut mai bogat de minerale datorită proprietăților solului, precum și un caracter mineral. Vinul din aria de producție poate fi consumat și tânăr, însă dezvoltarea deplină a calităților sale are loc dacă este lăsat la maturat o perioadă mai lungă de timp.

9. Condiții suplimentare esențiale

Cadrul juridic

De o organizație care gestionează DOP/IGP, acolo unde acest lucru este prevăzut de statele membre

Tipul condiției suplimentare

Dispoziții suplimentare privind etichetarea

Descrierea condiției

(a) Garantarea identității de origine: denumirea localității poate apărea pe un vin numai în cazul în care 100 % din materiile prime utilizate pentru producerea vinului au fost cultivate în localitatea respectivă.

(b) Lista cu mențiunile tradiționale și alte mențiuni cu utilizare limitată permise: (i) mențiunea tradițională: Védett eredetű bor [vin cu origine protejată]; (ii) alte mențiuni cu utilizare limitată: muskotály, barrique; (iii) mențiunile tradiționale, alte mențiuni cu utilizare limitată și condițiile care se referă la culoarea vinului nu pot fi indicate pe etichetă cu caractere mai mari decât cele utilizate pentru denumirea de origine.

(c) Utilizarea denumirilor soiurilor: (i) denumirile soiurilor pot fi indicate pe etichetă, cu condiția ca acestea să figureze cu caractere care nu sunt mai mari decât cele utilizate pentru denumirea de origine; (ii) pentru vinurile produse din câteva soiuri de struguri de vin pot fi utilizate cuvintele küvé, cuvée sau házasítás.

Producția în afara ariei de producție delimitate

Cadrul juridic

De o organizație care gestionează DOP/IGP, acolo unde acest lucru este prevăzut de statele membre

Tipul condiției suplimentare

Derogare privind producția în aria geografică delimitată

Descrierea condiției

Acest lucru este posibil în satul Tápiószentmárton.

Link către caietul de sarcini

http://boraszat.kormany.hu/monor